Curtea de Apel București a hotărât că se impune suspendarea sub supraveghere a executării pedepsei de 2 ani închisoare, aplicate unui inculpat pentru săvârșirea infracțiunii de acces ilegal la un sistem informatic [prev. de art. 360 alin. (1), (2) și (3) C . pen.] – respectiv accesarea de către acesta a contului de Facebook, în mod repetat (2012-2014), administrat de concubina sa, din curiozitate, pentru a urmări conversațiile purtate cu fratele ei, dar și cu alți bărbați, posibil amanți ai săi. Printre motivele reținute de instanța de apel, menționăm faptul că inculpatul nu a mai fost condamnat anterior, și-a manifestat acordul de a presta o muncă neremunerată în folosul comunității, este bine integrat în societate, infracțiunea reținută în sarcina sa datează din urmă cu aproximativ 4 ani, neexistând dovezi că, în perioada ce a urmat, acesta ar mai fi intrat în conflict cu legea penală, prezentând garanții de recuperare și reintegrare socială, că pronunțarea condamnării constituie un serios avertisment pentru acest inculpat, și chiar fără executarea pedepsei în regim de detenție, nu va mai săvârși alte infracțiuni. (Decizia nr. 258/A din data de 20 februarie 2018, pronunțată de Secția I penală a Curții de Apel București, având ca obiect art. 360 Cod penal)

Cornelia Dăroi



JURIDICE.ro este o platformă de exprimare. Publicarea nu semnifică asumarea de către noi a mesajului.



Pentru a publica vă rugăm să citiţi redactie@juridice.ro ! Puteţi publica şi dumneavoastră pe JURIDICE.ro. Publicăm chiar şi opinii cu care nu suntem de acord. Vă rugăm să vă familiarizaţi cu obiectivele şi valorile Societătii de Stiinţe Juridice, despre care puteti ciţi aici JURIDICE.ro este o platformă de exprimare. Publicarea nu semnifică asumarea de către noi a mesajului.Pentru a publica vă rugăm să citiţi Condiţiile de publicare Politica privind protecţia datelor cu caracter personal şi să ne scrieţi la adresa

Securitatea electronică este importantă pentru avocaţi



Mesaj de conştientizare susţinut de FORTINET

Aflaţi mai mult despre acces ilegal la un sistem informatic